cyanic-selkie/wikianc huggingface dataset:
Venäjän väliaikainen hallitus
Hallituksen tärkeimmät aikaansaannokset
Väliaikaisen hallituksen aikana Venäjän hallitusmuoto muuttui keisarikunnasta tasavallaksi. Se antoi vapaamielisen julistuksen, joka poisti muun muassa uskontoon perustavan syrjinnän ja kuolemanrangaistuksen sekä palautti Suomelle sillä ennen vuotta 1899 olleet oikeudet. Samalla se muutti joidenkin kuvernementtien asemaa autonomisemmaksi vaihtamalla Nikolai II:n nimittämiä kuvernöörejä ja nimittämällä kuvernementtikomissaareiksi henkilöitä, joilla saattoi olla myös paikallista kannatusta. Näin esimerkiksi Pietari I:n aikana suuren Pohjan sodan jälkeen 1721 perustettu Eestinmaan kuvernementti sai kuvernementtikomissaarikseen Virossa suositun poliitikon Jaan Poskan. Käytäntö enteili ajatuksena oppositiossa elänyttä ajatusta muodostaa yhtenäisvaltio Venäjästa Venäjän federaatio, liittovaltio, jossa joillain kansallisilla Venäjän alueilla olisi jonkin tasoista autonomiaa, kuten Puolan kuningaskunnalla oli ollut tai kuten Suomen suuriruhtinaskunnalla oli.
Väliaikainen hallitus menettää parlamentaarisen kannatuksensa
Parlamentaarisen vastuun puuttuminen heikensi väliaikaisen hallituksen uskottavuutta, joten Kerenski kutsui syyskuussa 1917 koolle niin sanotun demokraattisen kokouksen lähinnä vasemmistopuolueiden edustajista. Kokous ei antanut väliaikaiselle hallitukselle selkeää tukea, mutta sen aloitteesta perustettiin lokakuussa Venäjän tasavallan väliaikainen neuvosto eli niin sanottu esiparlamentti, jonka oli tarkoitus toimia väliaikaisena parlamentin korvikkeena ennen perustuslakia säätävän kansalliskokouksen valintaa. Keskustan ja vasemmiston puolueiden sekä erilaisten eturyhmien edustajista koostunut esiparlamentti oli vain neuvoa-antava elin, jonka arvovalta jäi heikoksi, sillä Kerenski jätti halutessaan sen päätökset huomiotta.
Dawda Bah
Ura
Bah aloitti uransa kotimaassaan Banjul Hawksissa, josta siirtyi Kokkolan Palloveikkoihin kesällä 2005. KPV:ssa Bah ihastutti taitavilla harhautuksilla ja komeilla maaleillaan. Häntä pidettiin yhtenä Ykkösen parhaimmista pelaajista. Bah pelasi kaksi kokonaista kautta KPV:n riveissä ja teki näiden aikana yhteensä 27 maalia Ykkösessä. Kauden 2007 hän aloitti KPV:ssä. Alkukauden peleissä Bah esiintyi aneemisesti kuten koko joukkue. Syynä pidettiin tulevaa siirtoa suurempaan seuraan.
Maajoukkueura
Bah edustaa Gambian maajoukkuetta. Hän debytoi maajoukkueessa 9. huhtikuuta 2000 ottelussa Marokkoa vastaan. Bah on edustanut maata vuosien 2002 ja 2006 MM-karsinnoissa. Kaikkiaan Bah on pelannut 9 maaottelua, joissa hän on tehnyt kaksi maalia.
Eva Braun
Nuoruus
Eva Braun syntyi Saksan Münchenissä 6. helmikuuta 1912. Hänen isänsä oli opettajana työskennellyt Friedrich Braun ja äiti ompelijatar Franziska (o.s. Kronberger). Eva oli perheen toinen lapsi. Hänen siskojaan olivat Margaret ja Gretl. Perheellä oli suuri asunto ja oma auto. Maailmansodan jälkeinen lama ei koetellut heitä kovin paljon. Arvomaailma kotona oli konservatiivinen ja nationalistinen. Eva Braun opiskeli katolisessa luostarioppilaitoksessa Beilngiresissä ja edelleen tyttökoulussa Münchenissä. Opettajat kuvailivat häntä villiksi ja laiskaksi, muut opiskelijat hauskaksi. Braun piti urheilusta ja amerikkalaisesta populaarikulttuurista ja haaveili näyttelijän tai tanssijan urasta. Hän luki myös Karl Mayn romaaneja tulevan kumppaninsa ja aviomiehensä tavoin.
Seurustelu Hitlerin kanssa
thumb|vasen|Eva Braunin päiväkirja on tärkein Braunin omasta ajattelusta kertova historiallinen lähde. Braunin vanhemmat lähettivät Evan luostarioppilaitokseen Simbachiin, jossa opiskeltiin konekirjoitusta, kotitaloutta, kirjanpitoa ja ranskaa. Vuonna 1929 hän palasi Müncheniin, josta hän löysi töitä Heinrich Hoffmanin valokuvaamossa. Braun opetteli valokuvaamista ja kuvien kehittämistä ja työskenteli samalla kassalla. Hoffmanin valokuvaamo oli tuolloin Saksan kansallissosialistisen työväenpuolueen (Nationalsozialistische Deutsche Arbeiterpartei, NSDAP) virallinen valokuvaamo, ja liikkeessä kävi jatkuvasti puolueen edustajia. Braunia pidettiin kauniina. Hänellä oli siniset silmät, kauniit kasvot, vaaleat hiukset ja urheilullinen vartalo. Adolf Hitler taas piti kauniista naisseurasta, ja hän ilmeisesti huomasi Braunin varhain. Ensitapaaminen oli lokakuussa 1929, jolloin Braun oli vasta 17-vuotias. Hitler oli 23 vuotta vanhempi. Hitler oli ladellut kohteliaisuuksia ja esiintyi rakastettavasti. Braun ei tosin Hitleriä ensitapaamisella tunnistanut. Joulukuussa samana vuonna Hitler lähetti Braunille signeeratun valokuvan itsestään, mistä Braunin isä ei pitänyt ollenkaan. Vuonna 1930 Hitler määräsi asianhoitajansa Martin Bormannin selvittämään, oliko Braunilla juutalaisverta. Hän alkoi kutsua Braunia mukaansa ravintoloihin, elokuvateattereihin ja huviretkille. Vanhemmilleen Braun väitti menevänsä ylitöihin. Hän kuitenkin tunsi itsensä imarrelluksi ja sai ehkä kuvan elokuvatähden elämästä Hitlerin henkivartijoineen ja autonajajineen.
Hänen majesteettinsa salaisessa palvelussa
Romaanin pohjalta tehty elokuva Hänen majesteettinsa salaisessa palveluksessa ilmestyi vuonna 1969. Elokuva on juoneltaan hyvin samanlainen kuin romaani.
Tuukka Kulha
Ura
Kaudella 2007–2008 Kulha pelasi LrNMKY:n joukkueessa 18 runkosarjaottelua 4,3 pisteen keskiarvolla. Joukkue voitti kaudella jälleen Suomen cupin sekä SM-pronssia. Kulha pelasi joukkueessa myös Eurocupia. Kulha edusti Lappeenrantaa vuoteen 2012 asti, minkä jälkeen hän siirtyi kaudeksi 2012–2013 I-divisioonaan Torpan Poikien joukkueeseen. Hän jatkoi I-divisioonassa myös seuraavalla kaudella syksyllä 2013 perustetussa Helsinki Seagullsissa.
Latina (kaupunki)
Latina on Latinan maakunnan pääkaupunki Latiumin hallinnollisella alueella Keski-Italiassa. Kaupunki on asukasluvultaan Rooman jälkeen Latiumin alueen toiseksi suurin kaupunki. Se sijaitsee 60 kilometriä Roomasta kaakkoon.
Luettelo pikkuplaneetoista: 406 001–407 000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 406001:stä ja päättyen 407000:een. Kokonaisen luettelon löytää katsomalla Luettelo pikkuplaneetoista.
Los Katíoksen kansallispuisto
Luonto
Los Katíoksen eläimistöön kuuluu useita Darién Gapin kotoperäisiä lajeja, kuten kaksi kolibrilajia ja yksi sammakkoeläin. Vaarantuneista nisäkäslajeista puistossa elää muun muassa lamantiini, pensaskoira, isomuurahaiskarhu ja bairdintapiiri.
Suu
pienoiskuva|Ihmisen suun rakennekuva. Suu on pään osa, jota käytetään ensisijaisesti ravinnon pureskeluun ja puhumiseen. Suun muodostavat suuontelo, hampaisto, kieli, limakalvot, sylkirauhaset, kiinnityskudokset, yläleuanluu, alaleuanluu ja purentaelimistö. Suu avautuu kasvojen puolella suuaukoksi, jota ympäröivät huulet. Kieli, suunpohjan limakalvo ja lihakset sijaitsevat suunpohjassa. Suuontelon takana alkaa nielu, ja suuontelon yläpuolella suulaen takana sijaitsee nenäontelo.
Suomen hyvinvointialueet
Aikataulu
Hyvinvointialueet perustettiin sosiaali- ja terveydenhuollon ja pelastustoimen uudistuksen toimeenpanolailla. Eduskunnan hyväksyttyä sosiaali- ja terveydenhuollon uudistuksen lakiesitykset toimeenpanolaki tuli voimaan 1. heinäkuuta 2021. Hyvinvointialueiden toimintaa valmistelevien väliaikaisten valmisteluelinten toiminta maakunnissa käynnistyi viimeistään syyskuussa 2021. Hyvinvointialueiden aluevaalit järjestettiin 23. tammikuuta 2022 ja aluevaltuustot aloittivat toimintansa 1. maaliskuuta 2022.
Hyvinvointialueille siirtyvä sosiaali- ja terveydenhuollon henkilöstö
Kuntien ja kuntayhtymien sosiaali- ja terveydenhuollon sekä pelastustoimen henkilöstö siirtyy ns. vanhoina työntekijöinä hyvinvointialueiden palvelukseen. Hyvinvointialueiden palvelukseen siirtyy noin 172 900 henkilöä 332 kunnasta tai kuntayhtymästä. Lisäksi noin 14 400 henkilöä jatkaa Helsingin kaupungin palveluksessa ja HUS-yhtymän palveluksessa 22 800 henkilöä. Sosiaali- ja terveydenhuollon tukipalveluissa työskentelevä henkilö siirtyy hyvinvointialueen henkilöstöön, jos tehtävistä vähintään puolet on sosiaali- tai terveydenhuollon tukitehtäviä.
Omaisuusjärjestelyt
Kuntien ja kuntayhtymien sosiaali- ja terveystoimen sekä pelastustoimen omaisuus siirretään hyvinvointialueiden omistukseen tai hallintaan seuraavien periaatteiden mukaisesti:
Malmio
Malmiot syntyvät yleensä vuorten poimuttuessa, kun kivilajit sulavat. Magman jäähtyessä ja jähmettyessä mineraalit lajittuvat uudella tavalla. Ensimmäiseksi sulasta kiviaineksesta eriytyvät ja painuvat magmapesäkkeen pohjalle raskaat metallit. Tällaisia malmeja ovat muun muassa magnetiitti ja kromiitti. Magmapesäkkeen yläosaan kiteytyy viimeiseksi kupari-, lyijy-, sinkki-, nikkeli-, kulta- ja hopeametalleja. Kahden malmion väliin jää tavallista vähemmän metalleja sisältävää kiveä.
Matthias Sindelar
Sindelar oli Wunderteamiksi kutsutun, Itävallan 1930–luvun maajoukkueen parhaita pelaajia. Hän oli mukana vuoden 1934 MM-kisoissa neljänneksi sijoittuneessa joukkueessa. Urallaan hän pelasi 43 maaottelua ja teki niissä 27 maalia. Anschlussin jälkeen hänet valittiin myös pari kertaa Saksan maajoukkueeseen, mutta vuoden 1938 MM-kisoihin hänellä ei ollut asiaa.
Neulamäki
Alue jakautuu asunto- ja työpaikka-alueeseen. Lähistöllä naapurikaupunginosa Savilahdessa sijaitsevat Kuopion tiedepuisto, Itä-Suomen yliopisto, rakenteilla (2021-2022) oleva uudisrakennus Savonia-ammattikorkeakoululle ja Kuopion yliopistollinen sairaala. Neulamäkeen on sijoittunut noin 1 800 työpaikkaa (1.1.2008).
Luonto
thumb|Näkymä Suuren Neulamäen näköalatornilta, taustalla Puijon torni. Neulamäen kaupunginosan lounaispuolella, Kolmisopen kaupunginosassa on laaja (426 ha, vuonna 2018), virkistysretkeilyyn sopiva Kolmisoppi-Neulamäen luonnonsuojelualue (Natura 2000 -alue). Alue on kasvillisuudeltaan ja pinnanmuodoiltaan monipuolinen. Kolmisoppi-Neulamäessä on suuria korkeuseroja, kalliojyrkänteitä, lehtoja sekä kuusi- ja mäntymetsiä, puroja ja lampia. Alue on yksi Kuopion suosituimmista virkistysalueista, ja sieltä löytyy laajat latu- ja polkuverkostot.
Rupert Thorne
Sarjakuva
Rupert Thorne on pelätty rikospomo, joka hallitsee lähes koko Gothamin rikollisuutta. Hän oli alun perin korruptoitunut poliitikko, jota tohtori Phosphorus kiristi saadakseen kaupungin asettumaan Batmania vastaan. Saadessaan Phosphorusin pois tieltä, Thorne julisti Batmanin olevan lainsuojaton. Hän yritti saada koko Gothamin valtaansa tulemalla kaupungin pormestariksi. Hän sai myös tietää, että tohtori Hugo Strange tiesi Batmanin salaisen henkilöllisyyden ja kidnappasikin tohtorin ja kidutti tätä paljastamaan salaisuuden. Tohtori Outo kuitenkin vastusteli, jonka seurauksena hän kuoli. Vaikka Outo olikin kuollut, tohtorin kummitus alkoi kummitella Thornea. Tämän seurauksena hän joutui Arkhamin mielisairaalaan.
Videopeleissä
Rupert Thorne esiintyi pelissä The Adventures of Batman & Robin, jossa häntä ääninäytteli John Vernon.
Tilda Vuori
Tilda Vuori (o.s. Matilda Blom; 15. kesäkuuta 1869 Kuopio – 30. maaliskuuta 1922 Kotka) oli suomalainen näyttelijä ja teatteriohjaaja sekä Tampereen Työväen Teatterin toiminnan vakiinnuttanut johtaja. Teatterioppinsa hän hankki ulkomaisilla opintomatkoilla sekä toimimalla useiden teatterien ohjaaja-näyttelijänä ja johtajana. Uransa aikana hän ohjasi useita suomalaisia sekä ulkomaisia klassikoita ja tulkitsi naispääosia, kuten Kamelianaisen Marqueretan. Vuoren puoliso oli kuvataiteilija Kaarlo Vuori. Hänellä oli yksi poika.
Vuodet TTT:ssa
Vuosina 1906–1917 Vuori työskenteli Tampereen Työväen Teatterin johtajana. Hänen kykyjään epäiltiin, mutta hän onnistui vakiinnuttamaan TTT:n toiminnan kestävälle pohjalle. Hänen kaudellaan TTT palkkasi ensimmäiset ammattinäyttelijänsä. Hän aloitti TTT:ssa myös iltanäyttelijöiden pitkäjännitteisen kouluttamisen. Ohjaajana ja kouluttajana hän oli ankara ja määrätietoinen. TTT:ssa Vuori paitsi johti ja ohjasi myös näytteli naispääosia. Näytelmävalinnoissaan hän suosi kirjallisuusklassikoita, kuten Aleksis Kiven Nummisuutarit. Hän otti ohjelmistoon myös yhteiskunnallisia näytelmiä, kuten Minna Canthin Kovan onnen lapsia. Johannes Linnankosken Laulu tulipunaisesta kukasta oli aikansa sensaatio, josta tuli yleisömenestys TTT:ssa vuonna 1916. Tampereen Työväenopiston johtaja J. A. Pärnänen hyökkäsi Vuorta vastaan 1915 Tampereen Sanomissa. Syntyneessä sanasodassa Vuori joutui puolustamaan taiteellista linjaansa. Samoihin aikoihin TTT:n talous kääntyi jälleen tappiolliseksi.
Robert Mitchum
Lapsuus ja nuoruus
Mitchum sai potkut New Yorkin Haaren High Schoolista, ja hän kierteli maata suuren laman alkuvuosina, jolloin hän ansaitsi elantonsa muun muassa työmiehenä ja ammattinyrkkeilijänä. Vuonna 1936 hän päätyi Long Beachille Kaliforniaan sisarensa Julien kanssa, joka sai hänet liittymään kanssaan paikalliseen teatteriliittoon.
Fran Warren
thumb|[[Gene Williams ja Fran Warren. Kuva noin lokakuulta 1947.]] Fran Warren (4. maaliskuuta 1926 – 4. maaliskuuta 2013) oli yhdysvaltalainen laulaja.
Kulebaki
Kulebakin kylä tunnetaan 1600-luvun lopulta lähtien. Vuonna 1866 paikkakunnalle perustettiin metallitehdas, josta kehittyi yksi Venäjän suurimpia. Kaupunginoikeudet Kulebaki sai vuonna 1932. Nykyään siellä on lähinnä metalli- ja elintarviketeollisuutta.
Arda Turan
Seurajoukkueura
Kaudeksi 2011–2012 Turan siirtyi Atlético Madridiin, jossa pelasi ensimmäisellä kaudellaan 33 ottelua ja teki kolme maalia.
Paulo Falcão
Pelaajauransa jälkeen Falcao on valmentanut Brasilian ja Japanin maajoukkueita, meksikolaista Americaa ja brasilialaisia Internacionalia   ja Flamengoa.
Ivan Jarygin
Jarygin toimi aktiiviuransa jälkeen vapaapainin maajoukkuevalmentajana, Venäjän painiliiton puheenjohtajana ja Krasnojarskin MM-kisojen järjestelytoimikunnan puheenjohtajana. Hän kuoli auto-onnettomuudessa lokakuussa 1997. Jarygin on nimetty FILA:n kunniagalleriaan. Hänen leskensä Natalia Jarygina valittiin ensimmäisenä naisena Kansainvälisen painiliiton hallitukseen joulukuussa 2001.
Kuolematon peli
Peli
Tällä siirrolla valkea on ottanut tukevan kontrollin keskustasta. Saksalainen suurmestari Robert Hübner suosittelee 7. Rc3 sen sijaan.
Kieseritzky suositteli 8... g6
Uhkaa samaan aikaan lähettiä ja vapauttaa d-sotilaan kiinnityksestä. Jotkut ovat suositelleet myös 9... g6 valkean ratsun vaikutuksen takia.
Musta voittaa sotilaan ja uhkaa voittaa tornin a1:stä shakilla.
HisKi-projekti
Yhä jatkuva tallennustyö on tapahtunut osin vapaaehtoisten tallentajien avustuksella, osin yhteiskunnalta saadun tuen avulla. Tietokannan sisältämä tietomäärä vaihtelee seurakunnittain, joistakin seurakunnista tiedot ovat varsin kattavat.Tietoja on pääsääntöisesti aina 1850-luvulle saakka, joskus jopa noin vuoteen 1900 asti.
Lucius Calpurnius Piso
Muita:
Demba Savage
Ura
Lokakuussa 2015 Savage allekirjoitti kolmevuotisen sopimuksen Ruotsalaisen BK Häckenin kanssa, mihin hän siirtyi sopimuksensa päätyttyä HJK:n kanssa. Savage pelasi Ruotsissa yhden kauden, jonka jälkeen hän palasi Suomeen tehtyään uuden sopimuksen HJK:n kanssa. Seuraavana vuonna hän siirtyi Turkissa pelaavaan BB Erzurumsporiin, josta hän palasi Honkaan 2018.
Nara
Talous
Narassa valmistettavia perinteisiä käsityötuotteita ovat muste, siveltimet, veistetyt puuesineet, viuhkat, lakkatyöt ja Akahada-keramiikka. Musteen tuotanto alkoi jo Muromachi-kaudella; sen huippukautta oli Edo-kausi, jolloin kaupungissa oli yli 50 mustetta tuottavaa yritystä. Kaupunki tunnetaan myös hyvälaatuisesta sakestaan ja pikkelseistään (narazuke).
Edward Vesala
Martti Juhani ”Edward” Vesala (15. helmikuuta 1945 Mäntyharju – 4. joulukuuta 1999 Yläne) oli suomalainen jazzrumpali, säveltäjä ja yhtyeenjohtaja. Vesalaa pidetään yhtenä nykyjazzin tärkeimmistä suomalaisista vaikuttajista. Hänelle myönnettiin Jazzliiton Yrjö-palkinto kahdesti, vuosina 1972 ja 1980. Vuodesta 1982 hän koulutti uusia jazzmuusikoita Sound & Fury -työpajoissaan, joista muodostui myös hänen uransa loppupuolen merkittävin yhtye.
Ura
1970-luvun alussa Vesala teki Karelia-yhtyeen kanssa muutaman levytyksen nimellä Iivana Nyhtänköljä (muun muassa Herran kanssa pellon laidassa).
Transferenssi
Tunteensiirtoa pidettiin aluksi lieveilmiönä, joka haittasi psykoterapiaa ja potilaan paranemista. Vuoden 1912 paikkeilla Freud muutti käsitystään ja totesi, että sielulliset ristiriidat on selvitettävä tunteensiirtosuhteessa.
Don Rickles
Donald Jay ”Don” Rickles (8. toukokuuta 1926 Queens, New York – 6. huhtikuuta 2017 Beverly Hills, Kalifornia) oli yhdysvaltalainen koomikko ja näyttelijä.
Elämä ja ura
Lukion jälkeen Rickles värväytyi Yhdysvaltain laivastoon ja palveli toisessa maailmansodassa. Hän meni naimisiin vuonna 1965. Pariskunta sai kaksi lasta.
Eräänä iltana esiintyessään Rickles alkoi herjata yleisössä ollutta näyttelijä-laulaja Frank Sinatraa ja teki tähän vaikutuksen. Rickles pääsi Sinatran Rat Pack -kaveriporukkaan ja nousi suosituksi koomikoksi. Hän teki vakituisesti esiintymisiä keskusteluohjelmissa kuten The Tonight Show’ssa ja Dean Martinin isännöimissä roasteissa. Hän sai rooleja myös elokuvissa ja televisiosarjoissa, kuten Salainen agentti 86 ja Run for Your Life.
Nałęczów
pienoiskuva|Stefan Żeromskin talo Nałęczów on kylpyläkaupunki Lublinin voivodikunnassa Puolassa. Kaupungin asukasluku oli vuoden 2019 arvion mukaan 3 753. Kaupungissa sijaitsee novellisti Stefan Żeromskin talo.
Petra Wenzel
Wenzel sijoittui Schladmingin MM-kilpailuissa 1982 suurpujottelussa neljänneksi. Hän hävisi pronssia saaneelle maannaiselleen Ursula Konzettille vain kaksi sadasosasekuntia. Lake Placidin olympialaisissa 1980 hän sijoittui pujottelussa 14:nneksi, suurpujottelussa 19:nneksi ja syöksylaskussa 23:nneksi. Olympialaisten yhteydessä käydyssä alppiyhdistetyn MM-kilpailussa hän oli viides. Sarajevon olympialaisissa 1984 hän sijoittui suurpujottelussa 19:nneksi ja keskeytti pujottelun.
HMS Vanguard (1787)
Ranskan vallankumoussodat
Varastoja täydennettyään Vanguard lähti 24. heinäkuuta merelle kontra-amiraali Duckworthin laivaston mukana ja saapui Port Mahoniin 20. elokuuta. Täydennysten jälkeen alus lähti partiomatkalle palaten Port Mahoniin 31. elokuuta.
Napoleonin sodat
Sodan puhjetessa edelleen Walkerin päällikkyydessä oleva Vanguard määrättiin toukokuussa 1803 Länsi-Intiaan. Perille saavuttuaan alus purjehti yhdessä HMS Cumberlandin kanssa San Domingon edustalla valvoen Cap Françoisin sataman saartoa.
Aluksen tähystäjä havaitsi 30. kesäkuuta Ranskan laivaston 40-tykkisen fregatin Creolen matkalla St. Nicholas Moleen. Alus yhdessä Cumberlandin kanssa aloittivat takaa-ajon estääkseen ranskalaisaluksen pääsyn Tortugan saaristoon. Ranskalaiskapteeni J. LeBastard antautui muutaman laukauksen jälkeen. Valtausmiehistöjen noustessa alukseen todettiin ranskalaisaluksen miehistössä ja sen mukana olleiden 500 sotilaan kärsivän keltakuumeesta, mikä selvitti heikon taistelutahdon. Laivasto lunasti vallatun aluksen, mutta se upposi matkalla Englantiin.
Navašino
Navašino on kaupunki Nižni Novgorodin alueella Venäjällä. Se sijaitsee Okan rannalla 158 kilometriä Nižni Novgorodista kaakkoon. Kaupunki on Navašinon piirin keskus. Sen kautta kulkee Moskovan ja Kazanin välinen rautatie. Asukkaita on 17 100 henkeä (vuonna 2006).
Shōtōkan
Shōtōkan on japanilainen kamppailulaji ja karaten tyylisuunta. Gichin Funakoshi (1868–1957) kehitti suunnan yhdessä poikansa Gigō Funakoshin (1906–1945) kanssa.
Taikinamarja
Levinneisyys
Suomessa taikinamarja on luontaisena eteläinen kasvi. Levinneisyyden koillisraja on Keski-Pohjanmaalla ja Etelä-Savossa. Viljeltynä taikinamarja menestyy myös pohjoisempana.
Mesoamerikan intiaanikulttuurien muotoutumisvaihe
Muotoutumisvaiheen loppuvaihe
Noin 400 eaa. huipulle noussut Cuicuilco Meksikon keskiylängöllä tuhoutui tulivuorenpurkauksessa 300–0 eaa. Muotoutumiskauden loppuvaiheessa 100 eaa. – 100 jaa. alkoi näkyä merkkejä Meksikon keskiylängön Teotihuacánin noususta. Keramiikkalöytöjen mukaan Cuicuilcon väkeä olisi paennut sinne. Noin 0–200 jaa. syntyi Teotihuacanin kaupungin asemakaava.
Sanna Valkonen
Ensimmäisen maaottelunsa Valkonen pelasi 30. elokuuta 1995 Ruotsia vastaan. Hän pelasi 120 maaottelua, joissa hän teki yhteensä 7 maalia. Valkonen edusti Suomea 2005 ja 2009 EM-kisoissa. Hän lopetti maajoukkueuransa vuoden 2009 kisojen jälkeen.
Palicourea
Palicourea on matarakasveihin kuuluva laaja kasvisuku. Suvussa on lähes 690 lajia, joita esiintyy uuden maailman tropiikissa, Keski- ja Etelä-Amerikassa, Meksikosta Argentiinaan ulottuvalla alueella. Palicourea on 2020-luvun alussa toiseksi suurin matarakasvisuku. Aiemmissa lähteissä lajimäärä on ilmoitettu melko paljon pienemmäksi, toisaalta Palicourea-sukuun on 2010-luvulla tullut 350–400 lajia lisää, joko uusia tieteelle kuvattuja lajeja tai lähisukuisesta laajasta kahvikkien (Psychotria) suvusta siirrettyjä lajeja.
Suvun kasvit ovat tyypillisesti pensaita ja pikkupuita kosteiden trooppisten metsien alikasvoksessa.
Niklaus "Nick" Schmid
Niklaus "Nick" Schmid (s. 2. kesäkuuta 2004 Frankfurt am Main) paremmin tunnettu nimellä Swiss001 on saksalais-sveitsiläinen tubettaja. Hänen tuotantonsa keskittyy ilmailuun sekä lentosimulaattoreihin. Schmidin YouTube-kanavalla on yli 550 000 tilaajaa.
Lohjan pääkirjasto
Kunnan kirjasto
Kunnan kirjasto hankki kirjastoauton vuonna 1963. Ensimmäinen kirjastoauto oli Reunault-merkkinen kuorma-auto.
Tammy Wynette
Ura
Wynette sai Grammy-palkinnot parhaan naislaulajan country-esityksestä 1967 I Don’t Want to Play House ja 1969 Stand by Your Man.
Vostok 2
Miehistö
German Titov (1)
Lento
Viimeiset signaalit aluksesta vastaanotettiin klo 07.10. Vähän sen jälkeen heittoistuinjärjestelmä käynnistyi ja Titov laskeutui kapselista erillään laskuvarjolla. Hänen lopullinen laskeutumisaikansa oli 07.18 UTC.
Tyne Jokinen
Jokisen vanhemmat olivat ylikonduktööri Jonas Jokinen ja Sofia Wilhelmina Oxén. Hän pääsi ylioppilaaksi 1883 Helsingin alkeisopistosta ja valmistui Helsingin yliopistosta filosofian kandidaatiksi 1886, lääketieteen kandidaatiksi 1889, lääketieteen lisensiaatiksi 1892 sekä filosofian maisteriksi ja lääketieteen ja kirurgian tohtoriksi 1907. Hän teki opintomatkoja Itävaltaan, Yhdysvaltoihin, Saksaan, Norjaan ja Tanskaan.
Abelin–Ruffinin lause
Viidennen ja korkeamman asteen yhtälöt
Esimerkiksi yhtälöä x5 - x + 1 = 0 ei voida ratkaista juurilausekkeiden avulla. Joitakin viidennen asteen yhtälöitä sen sijaan voidaan, esimerkiksi x5 - x4 - x + 1 = 0. Évariste Galois kehitti teorian sille, mitkä polynomiyhtälöt voidaan ratkaista juurilausekkeiden avulla: ne ja vain ne joiden Galois'n ryhmä on ratkeava. Kolmannen- ja neljännen asteen yhtälön ratkaisukaavojen perusteella ovat symmetriset ryhmät S2, S3 ja S4 ratkeavia, mutta Sn ei ole kun n≥5. Ryhmien ratkeavuus voidaan kuitenkin osoittaa helpommin ryhmän kompositiojonon avulla kuin ratkaisukaavan perusteella.
Auni Nuolivaara
Kirjallinen tuotanto
Ensimmäisen kirjansa Nuolivaara julkaisi 1927 ja ennen Otavan romaanikilpailun voittoa 1936 hän ehti julkaista kolme kirjaa. Mainitun kilpailun voittanut teos Paimen, piika ja emäntä kertoo päähenkilön Katrin noususta piikatytöstä suuren talon emännäksi ja noudattaa 1930-luvun lukevan yleisön enemmistön kirjallista makua. Traditionaaliseen maalaiskuvaukseen yhdistettiin myös nykyaikaisempia aineksia eli itsenäinen naispäähenkilö, mutta perinteiset arvot säilyivät kunniassa. Nuolivaaran kirjasta ja sen kahdesta jatko-osasta Isäntä ja emäntä ja Päivä ja ehtoo julkaistiin Saksassa lyhennetty versio 1940 nimellä Kleine standhafte Katri ja sitä painettiin 155 000 kappaletta vuoteen 1952 mennessä. Paimen, piika ja emäntä käännettiin myös viron, latvian, unkarin, norjan, hollannin ja japanin kielelle. Vuonna 1984 Nippon Animation teki kirjan pohjalta Japanissa 49-osaisen piirrosanimaatiosarjan Makiba no shōjo Katri. Nuolivaara julkaisi voittonsa jälkeen vielä neljä romaania, mutta ne eivät saavuttaneet vastaavaa suosiota.
Symbian
Käyttöliittymä
thumb|right|200px|Alkuperäisen S60v3:n päävalikko
Symbian^4:n oli tarkoitus sisältää uusi graafisen käyttöliittymän kehitysympäristö, tunnettu nimellä "UI Extensions for Mobile" tai UIEMO (sisäinen projektinimi "Orbit"), joka olisi nimenomaan kehitetty kosketuspohjaisia laitteita varten ja se olisi kehitetty Qt Widgetin pohjalta; esikatselu julkistettiin tammikuussa 2010, mutta kuitenkin lokakuussa 2010 Nokia ilmoitti, että Orbit/UIEMO oli peruutettu.
Sovelluskehitys
Web Run time (WRT) on siirrettävä sovellusympäristö, joka mahdollistaa vekottimien luomisen S60-alustalla; se on lisäosa S60:n WebKit-pohjaiseen selaimeen, joka mahdollistaa useampien selaininstanssien käynnistämisen erillisinä JavaScript-sovelluksina.
Muut kielet
Nokian S60-puhelimet pystyvät myös suorittamaan Python-komentosarjoja, kun Python for S60 -komentotulkki on asennettuna Bluetooth-tuen tarjoavan mukautetun ohjelmointirajapinnan kanssa. On myös olemassa interaktiivinen konsoli, joka mahdollistaa Python-komentosarjojen kirjoittamisen suoraan puhelimesta.
Käyttöönotto
right|thumb|200px|Symbian Belle [[Nokia C7 -puhelimessa]] Kehityksen jälkeen Symbian-sovellusten täytyy löytää tiensä asiakkaiden matkapuhelimiin. Ne ovat pakattuina SIS-tiedostoihin, joita pystyy asentamaan ilmateitse (engl. over-the-air), yhdistämällä puhelimen tietokoneeseen, Bluetoothin välityksellä tai muistikortilta. Vaihtoehtona on tehdä yhteistyötä puhelimen valmistajan kanssa saadakseen ohjelmistonsa sisällytettyä puhelimeen. Sovellusten tulee olla digitaalisesti allekirjoitettuja (Symbian Signed) Symbian OS 9.x -versioille, jotta ne voivat saada täyden hyödyn tietyistä ominaisuuksista (järjestelmän ominaisuudet, rajoitetut ominaisuudet ja laitteen valmistajan ominaisuudet). Sovelluksia voi allekirjoittaa maksutta.
Käyttöjärjestelmä
Symbian on suunniteltu painottamaan yhteensopivuutta muiden laitteiden, varsinkin poistettavia mediatiedostojärjestelmien, kanssa. EPOC:in varhaiskehityksessä päädyttiin käyttämään FAT-tiedostojärjestelmää sisäisenä tiedostojärjestelmänä ja näin on vieläkin, mutta oliopohjainen pysyvyysmalli laitettiin tiedostojärjestelmän päälle POSIX-tyylisen käyttöliittymän ja virtautusmallin aikaansaamiseksi. Sisäiset tietomuodot luottavat siihen, että samat ohjelmointirajapinnat, jotka luovat tiedoston, myös tekevät kaikki muutokset siihen. Tämä on johtanut vaikeuksiin tietojen siirtämisessä.
Symbianin käyttöliittymän muunnelmat ja alustat
Pääosin Sony Ericssonin ja sittemmin Motorolan tukema, se on yhteensopiva sekä painike- että kosketus-/styluspohjaisen syötteen kanssa. Viimeinen iso julkaisuversio on UIQ3.1 vuonna 2008 Sony Ericsson G900 -puhelimessa. Se lakkautettiin Symbian Foundationin muodostamisen jälkeen, kun oli tehty päätös yhdistää kaikki käyttöliittymät S60-pohjaiseen käyttöliittymäversioon.
Markkinaosuus ja kilpailijat
Vuonna 2006 Symbianin markkinaosuus älypuhelinmarkkinoista oli 73 % verrattuna sen markkinaosuuteen vuoden 2011 toisella neljänneksellä, mikä oli 22.1%.
Daniel Torgersson
Seuraura
Kaudeksi 2017–2018 Torgersson siirtyi Frölunda HC:n organisaatioon. Hän voitti sekä J18 Allsvenskanin pronssia että U16 SM:n hopeaa. Kaudella 2018–2019 Torgersson nousi seuran J18-junioreiden varakapteeniksi. Hän voitti kauden päätteeksi J18 Allsvenskanin mestaruuden. Kaudella 2019–2020 Torgersson oli Frölundan toiseksi paras maalintekijä ja neljänneksi paras pistemies tehoilla 26+18=44. Hän jakoi koko J20 SuperElitin maalipörssin neljännen sijan Linköping HC:n Arvid Costmarin, HV71:n Eddie Levinin ja Leksands IF:n Emil Heinemanin kanssa. Torgersson voitti myös Frölundan sisäisen tehotilaston lukemalla +38. Hän voitti myös SuperElitin eteläisen jatkosarjan tehotilaston lukemalla +25. Torgersson debytoi samalla kaudella myös seuran SHL-joukkueessa, jossa hän pelasi kuusi runkosarjaottelua ilman tehopisteitä. Torgersson teki SHL-debyyttinsä vain 17-vuotiaana 28. joulukuuta 2019 Växjö Lakers HC:tä vastaan. Hän sai ottelussa jääaikaa 4.35 minuuttia ja Torgersson keräsi teholukeman +1.
Lazar Kaganovitš
Kaganovitš oli Molotovin kanssa Stalinin lähin apulainen ja luottomies 1930-luvulta lähtien. Hän johti vuodesta 1930 puolueen Nimitysosastoa (Orgraspred), joka hallitsi puolueen nimityksiä ja sai näin vaikutettua keskuskomitean nimityksiin. Hän johti myös kommunistisen puolueen Moskovan osastoa. Kaganovitš oli myös rautatieministerinä ja sotilaskomentajana toisessa maailmansodassa.
Elämä
Neuvostodiplomaatti Grigori Besedovski arvioi muistelmissaan että Stalin–Molotov–Kaganovitš-troikka oli keskeinen neuvostojohdon valtaklikki. Stalin dominoi troikkaa pelkällä tahdonvoimallaan, mutta oli riippuvainen Molotovista ja Kaganovitšista avustajina ja neuvonantajina.
Landsbygdens Folk
Lehden levikki on noin 7000 kappaletta ja sitä tilataan myös Ruotsiin. Lehti kuuluu SLC:n jäsenetuihin.
In situ -suojelu
In situ -suojelu tarkoittaa eliölajin suojelua ja elinkyvyn turvaamista sen luonnollisessa elinympäristössä. Tällaisia suojelutoimia voivat olla esimerkiksi lajin rauhoittaminen tai luonnonsuojelualueen perustaminen ja hoito. In situ -suojelua on myös vieraslajeista aiheutuvan haitan ennaltaehkäisy ja luonnonsuojelua koskevan lainsäädännön kehittäminen.
Becky Chambers
Becky Chambers (s. 1985 ) on yhdysvaltalainen Kaliforniassa syntynyt tieteiskirjailija.
Tucker Poolman
Pelityyli
The Sports Forecaster -sivuston mukaan Poolman on hyvärunkoinen ja ulottuva puolustaja, jolla on myös suhteellisen hyvät hyökäyspään taidot. Hänen tulisi kuitenkin lisätä voimaa. Sivuston mukaan Poolman on edelleen henkisellä tasolla varsin raakile. Hän osaa pelata myös hyökkääjänä ja Poolmania on tämän ja ison kokonsa myötä verrattu hänen nykyiseen joukkuetoveriinsa Dustin Byfuglieniin.
Ura
Vuosina 2014–2017 Poolman kävi Pohjois-Dakotan yliopistoa. Freshman -vuotenaan 2014–2015 hän oli joukkueensa eniten maaleja tehnyt puolustaja kahdeksalla osumallaan. Poolman voitti NCHC:n runkosarjan mestaruuden, Penrose Cupin, kuten myös Sophomore -vuotenaan 2015–2016, jolloin hän voitti myös koko NCAA:n mestaruuden. Junior -vuotenaan 2016–2017 Poolman oli UND:n paras syöttäjä ja tehokkain puolustaja tehoilla 7+23=30. Hän voitti myös joukkueensa sisäisen tehotilaston lukemalla +18. Poolman valittiin kauden päätteeksi NCHC:n parhaaksi puolustavaksi puolustajaksi, ensimmäiseen tähdistökentälliseen ja finaaleiden tähdistökentälliseen.
Heinäkuussa 2021 Poolman solmi neljän vuoden ja arvoltaan 10 miljoonan dollarin sopimuksen Canucksin kanssa.
Foodora
Maantieteellinen sijainti
pienoiskuva|Foodoran polkupyörälähetti Tampereella. Foodora toimii Suomessa, Ruotsissa ja Norjassa. Foodora aloitti toimintansa Helsingissä kesäkuussa 2015. Helmikuussa 2016 Foodora laajeni Turkuun ja Tampereelle, ja toukokuussa 2016 se aloitti toimintansa myös Espoossa. Foodora ja Pizza-online.fi fuusioituivat tammikuussa 2020 ja yhtiö jatkaa Foodorana.
Meredith Baxter
Baxterilla oli toinen päärooli vuonna 1972 tehdyssä tilannekomediasarjassa Bridget Loves Bernie. Baxter avioitui vastanäyttelijänsä David Birneyn kanssa 1974. Liitosta syntyi viisi lasta, ennen kuin se päättyi eroon 1990-luvun alkupuolella. Baxterilla on lisäksi kaksi lasta aikaisemmasta avioliitostaan.
Itä-Karjalan valtaus 1941
Tuuloksen läpimurto, hyökkäys Syvärille ja Pyhäjärven valtaus
27. elokuuta ylipäällikkö Mannerheim antoi käskyn Karjalan armeijalle. Hyökkäyksen tavoitteena oli edetä Syvärille. Sivutavoitteena oli edetä Prääsään ja Munjärvelle. Syyskuun alun ajan armeija suoritti uudelleenjärjestelyä. 3. syyskuuta alkoi yleishyökkäys, joka päivää myöhemmin johti läpimurtoon Tuulosjoella. Hyökkäystä edelsi Karjalan armeijan historian suurin tulivalmistelu, johon osallistui noin 200 tykkiä ja kranaatinheitintä. Keskitys kesti viisi tuntia, jonka aikana se tuhosi Neuvostoliiton 3. divisioonan taisteluasemat ja vei niiltä taisteluhengen. Läpimurron suorittivat suomalaisen 5. divisioonan joukot. 5. syyskuuta suomalaisen VI armeijakunnan joukot valtasivat Laatokan rantatien suunnassa Aunuksen kaupungin. Pohjoisempana hyökänneen 17. divisioona pääsi osillaan Aunus-Prääsä väliselle tielle, mutta erityisesti Nurmoilassa neuvostojoukot pitivät sitkeästi asemansa. Tilanne raukeni suomalaisten saarrostettua neuvostojoukot joiden 3. divisioona kärsi kovia tappioita.
Petroskoin valtaus ja hyökkäys Syvärin eteläpuolelle
Suomalaisten hyökkäys Petroskoin valtaamiseksi alkoi 17. syyskuuta. Hyökkäykseen osallistuivat VI AK, VII AK ja Ryhmä Oinonen (RO). RO:n hyökkäys pysähtyi heti alkuunsa ja VII armeijakunnan eteneminen oli hidasta, kun vastassa olleiden neuvostojoukkojen lukumäärä oli suunnilleen tasan. Syvärin suunnalla VI armeijakunta eteni Äänisjärvelle jo 24. syyskuuta ja sen joukot jaettiin: puolet joukoista jatkoi pohjoiseen kohti Petroskoita ja puolet etelään kohti Voznesenjaa. 1. lokakuuta suomalaiset valtasivat Petroskoin nimeten sen Äänislinnaksi. Valtausta seuranneena päivänä Adolf Hitler lähetti Mannerheimille onnittelusähkeen.
Autuaiden saaret
Kiinalaisessa perinteessä Autuaiden saarten ajateltiin sijaitsevan Kiinan itärannikon edustalla. ”Kahdeksan kuolematonta” asui tässä paratiisissa. Vainajien vaatteet varustettiin monesti kuvilla näistä saarista, jotta sielut voisivat tuntea jo saavuttaneensa onnellisen elämän. Puutarhoihin kivistä rakennetut pienet saaret symbolisoivat Autuaiden saaria.
Eric Bolling
Bolling sai potkut Foxilta vuonna 2017, kun häntä syytettiin sopimattomien kuvien lähettämisestä naiskollegoilleen. Hän on sittemmin pitänyt TheBlaze-kanavalla ohjelmia America ja America This Week. Bolling on Yhdysvaltain republikaanisen puolueen jäsen, ja on harkinnut uraa politiikassa.
Konserni
Verohyötyjä
Aineettoman omaisuuden lisenssitulovirrat uudelleenohjaamalla voidaan säästää veroissa. Tytäryhtiö voi sijaita ns. veroparatiisissa tai alhaisen verotuksen maassa ja omistaa aineetonta omaisuutta, kuten esimerkiksi brändejä tai oikeuksia ohjelmistoihin. Tällainen tytäryhtiö veloittaa emoyhtiöltä tai muilta konsernin tytäryhtiöiltä brändilisensseistä tai ohjelmistolisensseistä. Tähän on käytetty esimerkiksi Bermudaa. Varojen palauttaminen emoyhtiön kotimaahan voi olla kallista – esimerkiksi Yhdysvalloissa on ns. repatriation of funds -lainsäädäntö, johon liittyy kotiutettavista varoista maksettava vero (engl. repatriation tax). Tämän vuoksi varoja ei kotiuteta, vaan ne kasaantuvat tai niitä voidaan käyttää yritysostoihin. Esimerkiksi Microsoft osti Nokian matkapuhelinliiketoiminnot tällaisin varoin.
Tyynenmeren Grand Prix
Kilpailukatsaus
Kauden 1995 paalupaikalta lähti Williams-kuljettaja David Coulthard. Michael Schumacher kuitenkin voitti taas kilpailun ja varmisti voitollaan toisen maailmanmestaruutensa.
Jarmo Korhonen (poliitikko)
Elämä
Korhonen on opiskellut Joensuun yliopistossa historiaa.
Taistelu Suomenmaa-lehdestä
Korhonen kiisti ensin vaikuttaneensa muutoksiin Joutsen Median hallituksessa. Paljastui kuitenkin, että Korhonen oli allekirjoittanut Maaseudun säätiön valtakirjoja vastoin säätiön sääntöjä ja että näiden tuella yhtiökokouksessa vaihdettiin yllättäen hallitus toisenlaiseksi kuin osakkeenomistajien kokouksessa oli sovittu.
Gommin ja Pommin metsäkarnevaali
Gommin ja Pommin metsäkarnevaali on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1995 julkaistu albumi. Sen tunnetuimmaksi kappaleeksi on noussut Jäniksenä junassa. Albumi julkaistiin vuonna 2002 Valtava Jänis – Gommin ja Pommin kaikki seikkailut -kokoelmalla, joka sisältää kaikki Gommi ja Pommi -levyt sekä M.A. Nummisen suosituimmat lastenlaulut -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa. M.A. Nummisen ja Pedro Hietasen lisäksi levyllä esiintyy myös muita laulajia.
Pyreneittenmastiffi
thumb|250px|Pyreneittenmastiffi
Alkuperä
Pyreneittenmastiffi on todennäköisesti polveutunut molossityyppisistä koirista, joita merenkulkijat ja foinikialaiset kauppiaat toivat Espanjaan yli 2 000 vuotta sitten. Se on sukua espanjanmastiffille ja pyreneittenkoiralle. Pyreneittenmastiffin alkuperäinen tehtävä oli vartioida omistajan karjalaumaa varkailta ja petoeläimiltä.
Rab Ne Bana Di Jodi
Rab Ne Bana Di Jodi on Aditya Chopran ohjaama intialainen romanttinen komedia vuodelta 2008. Päärooleja näyttelevät Shah Rukh Khan ja elokuvadebyyttinsä tekevä Anushka Sharma. Rab Ne Bana Di Jodi oli vuoden toiseksi menestynein Bollywood-elokuva.
Adjunkti
Muodot
Adjunkti voi olla yksi sana, lauseke tai lause.
Sam Lowes
MotoGP
Lowes siirtyi MotoGP:hen tehtyään 2016 Moto2-luokassa Gresini Racing tallin kanssa nelivuotisen sopimuksen. Aprilian ollessa Gresinin kanssa yhteistyössä Lowes oli samalla Aprilian testikuljettajana. Alustavasti Lowesin sopimus kattasi kaudet 2017 ja 2018. Lowes ajoi ensimmäisellä kaudellaan MotoGP:ssä Aleix Espargarón tallikaverina. Kauden ensimmäinen puoli meni Lowesin kannalta heikosti ajettuaan parhaimmillaan sijalle 14 Ranskassa. Pääosin hän sijoittui kilpailusta toiseen viimeisten joukkoon. Elokuussa Itävallan kilpailuviikonlopun aikana Aprilia ilmoitti ettei Lowes jatkaisi ensi kaudella tallissa.
Brothers in Arms (albumi)
Listasijoitukset
Singlet
Live at the BBC (Dire Straits)
Kappale "What's The Matter Baby?" on aiemmin julkaisematon.
Kypros Eurovision laulukilpailussa
Kypros osallistui ensimmäisen kerran Eurovision laulukilpailuun vuonna 1981. Maata edusti yhtye Island, joka sai yhteensä 69 pistettä.
Irakin vastarinta
Irakin al-Qaida
Egyptiläissyntyinen Abu Ayyub al-Masri valittiin Abu Musab al-Zarqawin seuraajaksi, kun tämä oli kuollut Yhdysvaltain ilmaiskussa kesäkuussa 2006. Toukokuussa 2007 Irakin sisäministeriö kertoi, että Irakin al-Qaidan johtaja Abu Ayyub al-Masri on saanut surmansa. Ministeriön mukaan al-Masri tapettiin kapinallisten keskinäisessä välienselvittelyssä Bagdadin pohjoispuolella. Yhdysvaltain armeija kuitenkin ilmoitti, ettei al-Masrin kuolemaa voida vahvistaa ennen kuin siitä on pitäviä todisteita. Irakin al-Qaida myös kiisti tiedon.
Liittoumat
Dawlat al-'Iraq al-Islamiyya koostuu Irakin al-Qaidasta ja 11 muusta sen kanssa liittoutuneesta vastarintaryhmästä. Liittouma perustettiin lokakuussa 2006. Liittoumaa johtaa Abu Omar al-Baghdadi ja siihen kuuluu arviolta 12 000 taistelijaa.
Jihad and Change Front
The Reform and Jihad Front koostuu neljästä kansallismielisestä sunnivastarintaryhmästä. Liittouma perustettiin toukokuussa 2007.
Neuvotteluja ja yhteistyötä
Marraskuussa 2005 Irakin presidentti Jalal Talabani kertoi Arabiliiton johtamassa kolmipäiväisessä kokouksessa Irakin tulevaisuudesta olevansa valmis keskustelemaan kapinallisten kanssa. Irakin presidentti halusikin tehdä puheessaan eron terroristien, Saddamin tukijoiden ja miehityksen vastustajien välille. Vuoden 2007 alkupuolella Irakin pääministeri Nouri al-Maliki ilmoitti, että Irakin hallitus on muutamaan otteeseen neuvotellut merkittävien kapinallisryhmien kanssa aseiden laskemisesta. Neuvotteluiden tarkoituksena on houkutella ryhmät mukaan rauhanprosessiin ja taisteluun Irakin al-Qaidaa vastaan. Korkearvoisten irakilaispoliitikoiden mukaan osa taistelijoista voisi pian olla valmiita lopettamaan taistelut.
Merkittävimmät taistelut
Irakin hallituksen ja šiiojen yhteenotot maaliskuussa 2008
Joel Asaph Allen
thumb|250px Joel Asaph Allen (19. heinäkuuta 1838 Springfield, Massachusetts – 29. elokuuta 1921 Cornwall-on-Hudson, New York) oli yhdysvaltalainen eläintieteilijä ja lintutieteilijä.
Thorvald Stoltenberg
thumb|right|Thorvald Stoltenberg Thorvald Stoltenberg (8. heinäkuuta 1931 – 13. heinäkuuta 2018) oli norjalainen diplomaatti ja sosiaalidemokraattisen Työväenpuolueen poliitikko. Hän toimi vuosina 1979–1981 Norjan puolustus- sekä vuosina 1987–1989 ja 1990–1993 ulkoministerinä.
Jeninin taistelu (2002)
Jeninin taistelu oli toisen intifadan aikaisen operaatio suojaavan kilven aikana käyty taistelu Jeninin pakolaisleirillä länsirannalla Israelin puolustusvoimien ja leirillä olleiden useisiin eri järjestöihin kuuluneiden palestiinalaisten taistelijoiden välillä 3.–11. huhtikuuta 2002. Operaatio suojaava kilpi oli aloitettu palestiinalaisten tehtyä itsemurhaiskuja Israelissa ja sen aikana Jeninin pakolaisleirille edenneet joukot tuhosivat esimerkiksi suuren määrän leirin rakennuksia. Noin 52 palestiinalaista ja 23 israelialista kuoli taisteluissa.
Malin presidentti
Presidentti nimittää pääministerin ja vahvistaa tämän ehdottaman hallituksen kokoonpanon. Hän hyväksyy hallituksen eronpyynnön ja voi hajottaa kansalliskokouksen. Presidentti vahvistaa kansalliskokouksen hyväksymät lait tai palauttaa ne uudelleen käsiteltäviksi. Hän johtaa toimeenpanovaltaa, toimii maan asevoimien päällikkönä ja voi tarvittaessa julistaa poikkeustilan.
Vítězslav Mácha
Mácha voitti olympiakultaa 74 kilon sarjassa Münchenissä 1972, jossa hän ensimmäisellä kierroksella hävisi Bulgarian Ivan Koleville, mutta voitti loput vastustajansa. Montréalissa 1976 hän voitti muun muassa Suomen Mikko Huhtalan pistein 4–3, mutta hävisi finaalissa Neuvostoliiton Anatoli Bykoville pistein 7–3 ja sai hopeaa. Vielä neljänsissä olympiakisoissaan Moskovassa 1980 Mácha paini kuudenneksi. MM-kisoissa hän voitti kultamitalin kahdesti.
Saila Ruuth
Saila Ruuth nimitettiin valtiosihteeriksi kesäkuussa 2019. Ennen tätä hän on toiminut muun muassa Teollisuusliiton sosiaali- ja työympäristöasiantuntijana, Puuliiton tasa-arvo- ja sosiaalisihteerinä sekä opetus- ja kulttuuriministeriössä arviointi- ja avustustoimikunnan pääsihteerinä. Lisäksi hän on työskennellyt muun muassa eläkevakuutusyhtiö Ilmarisessa sekä kansanedustajan avustajana.
Haley Joel Osment
Osment aloitti näyttelemisen neljävuotiaana Pizza Hutin mainoksessa ja sai ensimmäisen televisioroolinsa vuotta myöhemmin. Hän esitti Forrest Gump -elokuvassa Forrestin poikaa. Hänen ensimmäinen merkittävä elokuvasuorituksensa oli elokuvassa Kuudes aisti, jossa hän näytteli toista päähenkilöä Bruce Willisin ohella. Osment sai roolistaan Saturn-palkinnon ja hän oli myös ehdolla Parhaan miessivuosan Oscar-palkintoon.
Eurostar International
Eurostar International (aiemmin European Passenger Services Limited ja Eurostar (U.K.) Limited) on rautatieliikenneoperaattori, joka liikennöi suurnopeusjunilla Lontoosta Brysseliin, Pariisiin, Marseilleen ja Bourg Saint-Mauriceen. Junat kulkevat Kanaalitunnelin kautta.
Anaganmaite
Anaganmaite (Lotus dumetorum) on hernekasvien (Fabaceae) heimoon, maitteiden (Lotus) sukuun kuuluva kasvilaji. Se on endeeminen laji Kanariansaarilla Teneriffan saarella.
Luettelo Britannian singlelistan ykkösistä vuonna 2020
pienoiskuva|[[The Weekndin kappale ”Blinding Lights” oli listan ensimmäisellä sijalla yhteensä kahdeksan viikkoa vuonna 2020.]] Tämä on luettelo Britannian singlelistan kärkipaikkaa hallussaan vuonna 2020 pitäneistä artisteista ja singleistä.
Anton Karas
Elämä ja ura
thumb|Karas esiintymässä kiertueella Hollannissa vuonna 1951. Kolmas mies -elokuvan on sanottu tehneen sitran tutuksi lukemattomille ihmisille, sillä soitin oli sitä ennen ollut huonosti tunnettu Keski-Euroopan ulkopuolella. Levy- ja nuottimyynnistä saatujen tulojen ansiosta Karas saattoi luopua kapakoissa esiintymisestä, ja vuonna 1953 hän osti itselleen Wienistä oman heuriger-viinituvan, jolle antoi nimeksi Weinschenke Zum Dritten Mann. Karas kävi konserttikiertueilla eri maissa ja esiintyi jopa kuninkaallisille. Hän levytti myös lisää sitramusiikkia.
Karasille myönnettiin vuonna 1976 Wienin kaupungin kultainen ansiomitali. Kuoltuaan vuonna 1985 hänet haudattiin Sieveringin hautausmaalle Wieniin.
Kubanin–Mustanmeren neuvostotasavalta
Kubanin–Mustanmeren neuvostotasavalta muodostettiin 30. toukokuuta 1918 yhdistämällä aiemmin samana vuonna perustetut Kubanin neuvostotasavalta ja Mustanmeren neuvostotasavalta. Jo 6. heinäkuuta 1918 uusi neuvostotasavalta lakkautettiin ja liitettiin Pohjois-Kaukasian neuvostotasavaltaan.
Wolf H. Halsti
Nuoruus
Halstin vanhemmat olivat liikemies Hugo Hagman ja saksalaissyntyinen Olga Hagman o.s. Jungclaus. Halsti opiskeli Helsingin Svenska Normallyceumin reaalilinjalla. Suomen sisällissodan aikana Halstin vanhemmat lähettivät hänet maaliskuussa 1918 maaseudulle Pohjan pitäjään sotaa pakoon, mutta hän lähtikin sieltä Tammisaareen maihinnousseiden saksalaisten joukkojen tulkiksi. Halsti kulki saksalaisten mukana ensin Helsinkiin ja sieltä Hämeenlinnaan. Syksyllä 1918 hän palasi kouluun ja pääsi ylioppilaaksi vuonna 1923. Halsti suoritti Reserviupseerikoulun vuonna 1925 ja pääsi Kadettikouluun vuonna 1926.
Bono
U2
Bono kirjoittaa valtaosan U2:n kappaleiden sanoituksista. Hänen sanoituksensa rakentuvat usein yhteiskunnallisten ja poliittisten aihepiirien ympärille sisältäen myös uskonnollisia viittauksia, kuten esimerkiksi kappaleissa ”Gloria” (albumilta October, 1981) ja ”I Still Haven’t Found What I’m Looking For” (albumilta The Joshua Tree, 1987). Yhtyeen varhaisessa tuotannossa Bonon sanoituksissa on läsnä myös kapinoiva sävy, ja albumeilla War (1983), The Joshua Tree ja Rattle and Hum (1988) Bonon poliittisia sanoituksia on luonnehdittu myös tunnelmaltaan vihaisiksi.
Wolf H. Halsti
Välirauhan aika 1940–1941
Välirauhan aikana Halsti oli ensin 5. divisioonan mukana Salpa-linjan linnoitustöissä Luumäellä, kunnes hänet syksyllä ylennettiin majuriksi ja nimitettiin eversti Einar Vihman komentaman Helsingin sotilasläänin operatiivisen osaston päälliköksi. Samana syksynä Halsti alkoi myös kirjoittaa Suomen Kuvalehteen nimimerkillä Pekka Peitsi. Samaa nimimerkkiä käytti myöhemmin Urho Kekkonen. Halsti kirjoitti vain kymmenkunta artikkelia, kunnes päämaja painosti hänet lopettamaan, kun Mannerheimille oli kanneltu artikkeleista, jota hän itse ei ollut edes huomannut. Alun perin vain Ilmari Turja, Heikki Reenpää ja Jukka Rangell tiesivät, että kyseisen nimimerkin takana oli Halsti. .
Lapin sota
Lapin sodassa Halsti oli 3. divisioonan mukana Tornion maihinnousussa 1. lokakuuta 1944 Jalkaväkirykmentti 11:n (JR 11) komentajana. Halstin rykmentti oli mukana myös Rovaniemen valtauksessa, josta rykmentti jatkoi Käsivarteen Kaaresuvantoon. Käsivarressa Halsti luovutti rykmentin eversti Väinö J. Oinoselle joulukuussa 1944. Halstille myönnettiin Mannerheim-risti lokakuussa 1944 lähinnä ansioistaan Tornion valtauksessa.
Ricardinho
Vuonna 2005 brasilialainen jalkapallolehti Placar valitsi Ricardinhon Brasilian vihatuimmaksi jalkapalloilijaksi. Valinta perustui maan ykkössarjan pelaajien keskuudessa tehtyyn kyselyyn.
Onaga
thumb|Onaga [[Mortal Kombat: Deception -pelissä]] Onaga on kuvitteellinen henkilö Mortal Kombat -tappelupelisarjassa.
Suomen III armeijakunta (talvisota)
Rauha 13. maaliskuuta 1940
III Armeijakunta vetäytyi uudelle valtakunnanrajalle tehdyn rauhansopimuksen mukaisesti 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään seitsemän kilometriä vuorokaudessa.
Elimäen vaakuna
thumb|150px|right|Elimäen vaakuna (1951–2008) Elimäen vaakuna oli Elimäen kunnan tunnus. Se esiteltiin ensimmäisen kerran 26. toukokuuta 1951 Elimäen kunnanvaltuuston kokouksessa. Vaakunan on suunnitellut taiteilija Gustaf von Numers everstiluutnantti Eero-Eetu Saarisen aiheiden pohjalta. Elimäen liityttyä Kouvolaan 1. tammikuuta 2009 vaakuna ei enää edusta itsenäistä kuntaa vaan siirtyi kotiseutuvaakunaksi.
Vaakuna muistuttaa paljon Bromarvin vaakunaa, jonka suunnitteli myös von Nurmes ja joka vahvistettiin edellisenä vuonna.
Sandwich
thumb|Tavanomainen kaksikerroksinen sandwich
Kuobmujåkkå
Vesistösuhteita
Kuobmujåkkå yhtyy Rånejokeen aivan sen yläjuoksulla. Sen valuma-alueen pinta-ala on 65,08 neliökilometriä. Rånejoki laskee Pohjanlahden Perämereen Luulajan kunnassa.
Allen Toussaint
Toussaint teki musiikkia muiden muassa Elvis Costellon, Neil Youngin, Eric Claptonin sekä monien jazzmuusikoiden kanssa.
Toussaint sai Grammy-palkinnot Elvis Costellon kanssa tehdystä albumista River in Reverse 2007 sekä albumistaan The Bright Mississippi 2010.
Aleksandr Blok
Aleksandr Aleksandrovitš Blok ; (28. marraskuuta (J: 16. marraskuuta) 1880 Pietari, Venäjän keisarikunta – 7. elokuuta 1921 Petrograd, Neuvosto-Venäjä) oli venäläinen runoilija. Häntä pidetään Andrei Belyin ohella venäläisen symbolismin kuuluisimpina edustajana.